Tennissterrewys hul slag in toernooi | Netwerk24
Tennissterrewys hul slag in toernooi
Delien KleinhansFoto: Argief
Bloemnuus se Let’s Play Sportster van die Jaar vir 2019, Delien Kleinhans, is een van die jong tennissterre wat hierdie week in Pretoria aan die Afrika-tenniskampioenskapsbyeenkoms vir junior spelers deelneem.
Dié byeenkoms het Maandag (10/02) begin, met die individuele kompetisie en die spankompetisie wat Saterdag (15/02) en Sondag (16/02) beslis word.
Spelers van 16 lande, insluitend Algerië, Botswana, Egipte, Kenia, Madagaskar, Mauritius, Namibië, Zimbabwe en Suid-Afrika, sal teen mekaar meeding.
Volgens Tennis Suid-Afrika se prestasie-bestuurder, André de Beer, is die spelers goed voorberei.
“Die toernooi is ’n geleentheid vir tennisliefhebbers om toekomstige sterre te ondersteun.”